ඔවුන් පළමුව සිදුකළේ යානයේ සිටි සියලු දෙනාගේ පාස්පෝට් එකතු කිරීමයි. එහි අරමුණ වූයේ ජාතිකත්වය අනුව ගුවන් මගීන් වර්ග කිරීමයි. ගුවන් යානයේ ඊජිප්තු එයාර් මාෂල්වරු තිදෙනෙකු සිටි බව කොල්ලකරුවෝ නොදැන සිටියහ. මෙයින් එක් අයෙක් කොල්ලකාරී නායකයා වෙත තිබුණු ගුවන් ගමන් බලපත‍්‍රය දෙන බවක් අඟවා ඔහුට වෙඩි තැබීය. ඒ හඬ ඇසී පැමිණි අනෙක් ත‍්‍රස්තයෝ දෙදෙනා එයාර් මාෂල්වරයාට වෙඩි තැබූහ. තත්ත්වය අනතුරුදායක බව දුටු අනෙක් මාෂල්වරු දෙදෙනා නිහඬව පසුවූහ. අඩි 35,000ක් ඉහළ අහසේදී සිදුවූ වෙඩි තැබීම නිසා ගුවන් යානයේ බඳ සිදුරු වී ගියෙන් යානය තුළ වායු පීඩනය වෙනස් වී, විදුලිය ඇණ සිටි අතර ඔක්සිජන් මුහුණු ආවරණද පහළට වැටිණි. මගීන්ට හුස්ම ගැනීමේ දැඩි අපහසුතා ඇතිවූ අතර ගුවන් නියමු හනි ගලාල් තත්පර 90ක් තුළ යානය අඩි 30,000ක් පහළට ගෙන ගියේය. එයින් යානයේ පියාසැරිය හසුරුවා ගන්නට හැකි වූ නමුත් යානයේ ඉන්ධන ඉතා වේගයෙන් දහනය වෙන්නට හේතු විය.
ඔවුන් පළමුව සිදු කලේ කුමක්ද
සියලු දෙනාගේ පාස්පෝට් එකතු කිරීමයි